O mașină a luat foc pe Autostrada A1. Șoferul și o fată de 17 ani au sărit din mers.
O mașină a luat foc în mers sâmbătă pe Autostrada A1. Doi tineri au sărit din mers, după ce mașina a rămas fără frâne. Flăcările au cuprins întregul autoturism.
O mașină a luat foc în mers sâmbătă pe Autostrada A1. Cei doi tineri care se aflau în autoturism, de 23 și 17 ani, au sărit, pentru că mașina a rămas fără frâne.Potrivit ISU Timiș, pompierii au intervenit sâmbătă pentru stingerea unui incendiu la un autoturism, pe autostrada A1, la kilometrul 514, pe sensul de deplasare Orțișoara-Giarmata.La fața locului au ajuns o autospecială de stingere, un echipaj SMURD și o ambulanță SAJ.La sosirea echipajelor la locul intervenției, pompierii au constatat că incendiul a cuprins întregul autoturism.Cele două persoane care se aflau în mașină le-au spus pompierilor că au sărit din autoturism, deoarece s-a produs un incendiu la compartimentul motor și au rămas fără frână.Un tânăr de 23 ani a suferit un traumatism cranio-cerebral deschis, iar o tânără de 17 ani a prezentat escoriații la mâini și picioare. Aceștia au fost transportați la spital.Incendiul a fost lichidat de pompieri, iar autoturismul a fost afectat în proporție de aproximativ 90%.